b'\n_START_ARTICLE_\nHidrof\xc3\xadlia (qu\xc3\xadmica)\n_START_PARAGRAPH_\nLa hidrof\xc3\xadlia, del grec (hydros) "aigua" i \xcf\x86\xce\xb9\xce\xbb\xce\xb9\xce\xb1 (f\xc3\xadlia) "amic de"; \xc3\xa9s una propietat f\xc3\xadsica d\'una mol\xc3\xa8cula que transit\xc3\xb2riament enlla\xc3\xa7a amb l\'aigua (H\xe2\x82\x82O) mitjan\xc3\xa7ant l\'enlla\xc3\xa7 d\'hidrogen. Aix\xc3\xb2 \xc3\xa9s termodin\xc3\xa0micament favorable, i fa a aquestes mol\xc3\xa8cules solubles no nom\xc3\xa9s en aigua, sin\xc3\xb3 tamb\xc3\xa9 en altres solvents polars. Hi ha parts hidr\xc3\xb2fobes i hidr\xc3\xb2files en la membrana cel\xc2\xb7lular._NEWLINE_Una mol\xc3\xa8cula hidr\xc3\xb2fila o una part d\'aquesta mol\xc3\xa8cula \xc3\xa9s aquella que de forma t\xc3\xadpica est\xc3\xa0 carregada polaritzadament i \xc3\xa9s capa\xc3\xa7 de tenir enlla\xc3\xa7os d\'hidrogen que li permeten dissoldre\'s m\xc3\xa9s r\xc3\xa0pidament en l\'aigua que en dissolvents com l\'oli i d\'altres que s\xc3\xb3n hidr\xc3\xb2fobs. Les mol\xc3\xa8cules hidr\xc3\xb2files i hidr\xc3\xb2fobes s\xc3\xb3n tamb\xc3\xa9 conegudes com a mol\xc3\xa8cules polars i mol\xc3\xa8cules no polars, respectivament. Algunes subst\xc3\xa0ncies hidr\xc3\xb2files que no es dissolen formen una barreja col\xc2\xb7lo\xc3\xafdal. El sab\xc3\xb3, \xc3\xa9s una mol\xc3\xa8cula amfif\xc3\xadlica, \xc3\xa9s a dir que t\xc3\xa9 un cap hidr\xc3\xb2fil i una cua hidr\xc3\xb2foba i aix\xc3\xb2 permet que es dissolgui tant en l\'aigua com en els greixos i per tant \xc3\xa9s un detergent que pot netejar._NEWLINE_Una regla aproximada de la hidrofilicitat de compostos org\xc3\xa0nics \xc3\xa9s que la solubilitat d\'una mol\xc3\xa8cula en l\'aigua \xc3\xa9s m\xc3\xa9s de l\'1% en massa si hi ha almenys un grup hidr\xc3\xb2fil neutre per cada cinc carbonis, o com a m\xc3\xadnim un grup hidr\xc3\xb2fil carregat el\xc3\xa8ctricament per cada set carbonis.'